יחסי דנמרק – קוריאה הדרומית

יחסי דנמרק–קוריאה הדרומית הם היחסים ההיסטוריים והדו-צדדיים שבין ממלכת דנמרק לבין הרפובליקה של קוריאה. שתי המדינות כוננו יחסים דיפלומטיים ב-11 במרץ 1959. לדנמרק שגרירות בסיאול, ואילו לקוריאה הדרומית שגרירות בקופנהגן. הסכם הסחר דנמרק–קוריאה שנחתם ב-1902 נדון על ידי משלחות מדנמרק והאימפריה הקוריאנית. ההסכם נחתם לאחר שב-1876 קוריאה חתמה על הסכם סחר עם יפן כתגובה לאיום שנשקף לעיר הבירה שלה כשספינות יפניות התקרבו לגנגואדו. בתום המשא ומתן בין המדינות, התאפשרה התקדמות במגעים עם מדינות מערביות נוספות. ב-1882 האמריקאים הגיעו להסכם עם קוריאה. ההסכם שימש כדוגמה עבור מעצמות מערביות נוספות. ערך מורחב – מלחמת קוריאה כשפרצה מלחמת קוריאה ב-25 ביוני 1950, דנמרק, יחד עם מדינות נוספות, הסכימה לתמוך בכוחות האומות המאוחדות ולהעניק סיוע הומניטרי לכוחות הלוחמים. עם זאת, ההחלטה שהתקבלה הייתה מורכבת. באותה עת שרר מתח רב בין שתי מעצמות העל ועל דנמרק היה לפלס את דרכה ביניהן, תוך שמירה על כך שלא תיתפס כתוקפנית. לאחר משא ומתן, דנמרק הסכימה לשלוח בית חולים ימי. בסתיו 1950 הסכימה חברה מזרח אסיאתית להעביר את הספינה ג'וטלנדיה לרשותה של ממשלת דנמרק בשעה שהייתה בדרכה לניו יורק. הספינה נשלחה לקוריאה ב-23 בינואר 1951. היא הפליגה תחת שלושה דגלים: דגל דנמרק, דגל הצלב האדום, ודגל האומות המאוחדות. דנמרק קיבלה על עצמה את שיפוץ הספינה והפיכתה לבית חולים ימי, ואחר העבירה אותה לרשות קוריאה הדרומית. בעת ההעברה היו על הספינה ארבעה אולמות תיאטרון, מכשיר רנטגן, ארבע מחלקות עם 356 מיטות, מחלקות מיוחדות, מעבדות, מרפאות שיניים ובית מרקחת. כיום, היחסים בין המדינות טובים, וב-13 באוקטובר 2018 נפגשו שרי החוץ של שתי המדינות. בפגישתם, הדגישו את הידידות בין המדינות והסכימו על שיתוף פעולה בנושאים פוליטיים וכלכליים. השרים שוחחו גם בעניין חגיגות ה-60 לכינון היחסים בין המדינות. נושא חשוב שנדון בפגישה היה המשא ומתן על הסכם סחר בין האיחוד האירופי וקוריאה הדרומית. כמו כן, הם גינו את "פיתוח הנשק הגרעיני והרקטי של צפון קוריאה, וביקשו מכל האומות להסכים ולבצע את החלטות מועצת הביטחון של האומות המאוחדות, ואישרו את הצורך בפתרון בלתי הפיך ובר אימות לתוכנית הגרעין של פיונגיאנג בדרכי שלום." לגו הוצג לראשונה בקוריאה ב-1984, ומערכות חינוך המשתמשות בלגו קיימות במדינה מאז 1995 ב-2001, הציג תאגיד ALKO להקים את מרכז לגו לחינוך. נכון ל-2020 ישנם כ-140 מרכזים כאלו בדרום קוריאה. מרכז לגו לחינוך הוא מקום בו ילדים יכולים ללמוד באמצעות מערכת החינוך של חברת לגו ומעודדים להשתמש ביצירתיות, ריכוז ורובוטים באמצעות מוצרי החברה. בשנת 2009, עם ציון 50 שנה לכינון היחסים הדיפלומטיים בין דנמרק לדרום קוריאה, לגו יצרה מגדלי צעצועים כדי להראות את טיב היחסים ותרמה אותם לארגוני ילדים באמצעות מרכזי החינוך שלה. בשנת 2018 הסתכם היקף הסחר בין המדינות בכ-1.79 מיליארד דולר. עיקר המוצרים שייצאה דרום קוריאה לדנמרק בהיקף כולל של 715 מיליון דולר, כללו מכונות, ציוד אופטי וציוד חשמלי, ואילו עיקר הסחורות שייצאה דנמרק לדרום קוריאה בשווי כולל של כ-1.09 מיליארד דולר כללו ספינות, כלי רכב ומכונות. היחסים בין המדינות נמשכים גם בספורט. בגמר הכדוריד באולימפיאדת אתונה התמודדו נבחרות שתי המדינות. במשחק זה ניצחה דנמרק. דנמרק ניצחה את דרום קוריאה גם באולימפיאדת אטלנטה. מדיה וקבצים בנושא יחסי דנמרק – קוריאה הדרומית בוויקישיתוף אתר שגרירות דנמרק בדרום קוריאה אתר שגרירות דרום קוריאה בקופנהגן, דנמרק Embassy of Denmark, Korea, Denmark in Korea אתר שגרירות הרפובליקה של קוריאה בדנמרק The History of Korea, קים צ'ון-צ'יל, עמ' 107-108 Sources of Korean Tradition, צ'ו יונג-הו, 2000, כרך 2, עמ' 235 JUTLANDIA The Danish Hospital Ship Lego Education Homepage, Lego Education Interview with Lego Education center director, ג'ון ג'אנג רן Lego country with Danish Minister of Education, לי ג'י און Denmark exports from South Korea, tradingeconomics South Korea exports from Denmark, tradingeconomics The history of Korean women handball team